તેથી પ્રવીણ તે જ સમયે ભાગવાનો છે તે નક્કી હતું અને તેની પત્ની જેલની બહાર હાજર જ હોય તેવી આશંકા વ્યક્ત કરાઇ રહી છે. મોબાઇલ ફોનનાં લોકેશનની તપાસ કરતાં સાબરમતી જેલથી અપોલો હોસ્પિટલ અને ત્યાંથી એસપી રિંગ રોડ સુધીનું મળી આવ્યું હતું. હોલિવૂડની કોઇ ફિલ્મની જેમ આરોપી પ્રવીણે જેલમાંથી ફરાર થયા માટે પ્રિ-પ્લાન કરી હાઇ સિક્યોરિટી ગણાતી જેલના સત્તાધીશોના નાક નીચેથી ફરાર થવામાં સફળ રહ્યો છે. હાલમાં ક્રાઇમ બ્રાન્ચની ચાર જેટલી ટીમ આરોપી પ્રવીણને શોધવામાં લાગી છે. બીજી તરફ જેલમાં લગાવેલા સીસીટીવી કેમેરા ઉપર પણ સવાલો ઊભા થયા છે.